Harry Potter (filmová séria)

[náhľad|[Daniel Radcliffe, Emma Watson a Rupert Grint na svetovej premiére *[[Harry Potter a Dary smrti (film)|Harry Potter a Dary smrti – časť 2]]* na Trafalgarskom námestí v Londýne 7. júla 2011.]]

**Harry Potter** je britsko-americká filmová séria založená na rovnomenných románoch autorky J. K. Rowlingovej. Séria filmov vznikla pod záštitou štúdia Warner Bros a skladá sa z ôsmich fantasy filmov, počnúc filmom ''Harry Potter a Kameň mudrcov'' (2001) a končiac filmom *[[Harry Potter a Dary smrti (film)|Harry Potter a Dary smrti – časť 2]]* (2011). Spin-off prequel séria sa bude skladať celkom z piatich filmov. Prvým z nich je titul ''Fantastické zvieratá a kde ich nájsť'' (2016), čím vzniká v kúzelníckom svete ďalšia franšíza.

Filmová séria mala hlavného producenta Davida Heymana. Hlavné herecké obsadenie tvoria Daniel Radcliffe, Rupert Grint, a Emma Watsonová ako tri hlavné postavy: Harry Potter, Ron Weasley a Hermiona Grangerová. Na filmovej sérii pracovali štyria režiséri: Chris Columbus, Alfonso Cuarón, Mike Newell a David Yates. Michael Goldenberg napísal scenár pre ''Harryho Pottera a Fénixov rád'' (2007), zatiaľ čo scenáre zostávajúcich filmov napísal Steve Kloves. Produkcia prebiehala po dobu desiatich rokov, pričom hlavným cieľom u všetkých dielov bolo poraziť Harryho hlavného nepriateľa Lorda Voldemorta.

Siedmy a posledný diel série *[[Harry Potter a Dary smrti (film)|Harry Potter a Dary smrti]]* bol rozdelený do dvoch celovečerných častí. *Časť 1* vyšla v novembri 2010 a *časť 2* vyšla v júli 2011.

''Kameň mudrcov'', *[[Harry Potter a Dary smrti (film)|Dary smrti – časť 2]]* *a [[Harry Potter a Dary smrti (film)|Dary smrti – časť 1]]* patrí medzi 50 najzárobkovejších filmov všetkých čias, pričom *Kameň mudrcov* a *Dary smrti – časť 2* sú v rebríčku na 13. mieste s tržbou viac ako 1 miliarda dolárov. Keď nezapočítame infláciu, sú celosvetové príjmy za túto celú filmovú sériu 7,7 miliárd amerických dolárov, čo si zaslúžilo 3. miesto v celosvetovom rebríčku.

## Vznik
Na konci roku 1997 dostali londýnske kancelárie Davida Heymana (producenta filmu) kópiu prvej knihy, z nižšie sa neskôr stal rad celkom siedmich Rowlingových románov *Harryho Pottera*. Kniha *[[Harry Potter a Kameň mudrcov (kniha)|Harry Potter a Kameň mudrcov]]* bola zaradená do poličky s nízkou prioritou, ale neskôr ju objavila sekretárka, ktorá si ju prečítala a odovzdala ju Heymanovi s pozitívnou recenziou. Vďaka tomu si knihu Heyman prečítal sám, aj keď primárne takéto „pochybné tituly“ odmietal čítať. Kniha Rowlingovej naňho veľmi zapôsobila a tým sa začal prvý krok, ktorý viedol k jednej z najúspešnejších filmových franšíz všetkých čias.

Heymanovo nadšenie viedlo k tomu, že Rowlingová v roku 1999 predala filmové práva na svoje prvé štyri knihy o *Harrym Potterovi* štúdiu Warner Bros za cenu 1 milión libier. Rowlingová hlavne požadovala, aby bolo herecké obsadenie výhradne britské, s výnimkou niekoľkých írskych hercov, ako je napr. Richard Harris hrajúci Dumbledora alebo potom napr. herecké obsadenie francúzskych a východoeurópskych hercov v *[[Harry Potter a Ohnivá čaša (kniha)|Harrym Potterovi a Ohnivom pohári]]*, kde sú knižné postavy z týchto iných krajov. Rowlingová váhala s&nbsp;predajom práv, pretože tým nechcela štúdiu Warner Bros dať kontrolu nad zvyškom príbehu, čo by mohli využiť tým, že by sami vytvárali pokračovanie, ktoré nenapísal autor.

Hoci Steven Spielberg spočiatku uvažoval, že bude režírovať prvý film, odmietol. Spielberg tvrdil, že bolo možné očakávať zisk z nakrúcania filmu. Tvrdil, že zarobiť peniaze by bolo, ako keď „lietajú pečené holuby do huby. Je to ako vybrať miliardu dolárov a vložiť ich na svoj osobný účet. Nie je v tom žiadna výzva.“ V sekcii „Odpadkový kôš“ na svojej webovej stránke Rowlingová tvrdí, že do výberu režisérov pre jednotlivé filmy nemohla nijako hovoriť. Napísala k tomu: „Každý, kto si myslí, že by som Spielberga mohla vetovať, potrebuje nutne opraviť svoju príručku Kúzelné predmety z Harryho Pottera.“

Potom, čo Spielberg odišiel z projektu, začali rozhovory s ďalšími režisérmi, vrátane Chrisa Columbusa, Jonathana Demmeho, Terryho Gilliama, Mikea Newella, Alana Parkera, Wolfganga Petersena, Roba Reinera, Tima Robbinsa, Brada Silberlinga. Petersen a Reiner ustúpili v marci roku 2000. Potom bol výber zúžený na Columbuse, Gilliama, Parkera a Silberlinga. Rowlingovou prvou voľbou bol Terry Gilliam. Dňa 28. marca 2000 bol však Columbus menovaný režisérom filmu, pričom štúdio Warner Bros uviedlo ako dôvod svojho rozhodnutia jeho prácu na ďalších rodinných filmoch, ako sú napr. *[[Sám doma]]* a *[[Otec v sukni]]*.

Steve Kloves bol vybraný, aby napísal scenár prvého filmu. Opísal prepísanie knihy na scenár ako ťažkú činnosť, pretože knižné dielo na tento účel nebolo príliš vhodné rovnako ako dve nasledujúce knihy. Klovesovi bol zaslaný stoh súpisov kníh navrhnutých ako filmové adaptácie, pričom *Harry Potter* bol jediný, ktorý ho zaujal. Išiel sa prejsť von, kúpil si knihu a tá ho okamžite zaujala. so štúdiom Warner Bros, uviedol, že film musí byť britský a verný postavám. David Heyman bol potvrdený ako producent filmov.  Rowlingová získala veľkú mieru tvorivej kontroly nad filmom a organizáciou, čo Columbovi nevadilo.

Štúdio Warner Bros spočiatku plánovalo vydať prvý film 4. júla 2001, čím sa vytvorilo natoľko krátke výrobné okno, že sa niektorí z pôvodne navrhovaných režisérov stiahli. Nakoniec, kvôli časovým obmedzeniam, bol dátum uvedenia zmenený späť na pôvodný dátum a to 16. novembra 2001.

V roku 2000 bol po sedemmesačnom hľadaní objavený producentom Davidom Heymanom a spisovateľom Stevom Klovesom herec Daniel Radcliffe, keď sedel tesne za nimi v divadle. Podľa Heymanových vlastných slov: „Za mnou sedel chlapec s týmito veľkými modrými očami. Bol to Dan Radcliffe. Pamätám si svoje prvé dojmy – bol zvedavý a vtipný a tak energický. Bola na ňom poznať aj veľká štedrosť a roztomilosť. Súčasne však bol naozaj nenásytný a mal hlad po znalostiach všetkého druhu.“

Radcliffe sa už v roku 1999 preukázal svojim hereckým talentom v televíznej produkcii BBC *[[David Copperfield (román)|David Copperfield]]*, v ktorej hral rolu malého Copperfielda. Heyman presvedčil Radcliffeových rodičov, aby mu umožnili skúsiť konkurz na film Harryho Pottera. Záznam z tejto kamerovej skúšky bol vypustený v roku 2009 prostredníctvom Ultimate Edition. Rowlingová bola nadšená, keď záznam videla, a povedala, že pre Harryho Pottera nie je lepšia voľba ako Radcliffe.

Aj v roku 2000 boli vybraní z tisícov konkurzných detí vtedy neznámi britskí herci Emma Watsonová a Rupert Grint, aby hrali roly Hermiony Grangerovej a Rona Weasleyho. Ich jedinou predchádzajúcou hereckou skúsenosťou boli divadelné hry v škole. V čase, keď boli obsadení, bolo Grintovi jedenásť a Watsonovej desať rokov.

Redaktor *[[Los Angeles Times]]* Geoff Boucher, ktorý urobil rozhovor s Heymanom, dodal, že obsadenie troch hlavných rolí je obzvlášť pôsobivé pri spätnom pohľade. Výber tria bol zrejme jedným z najlepších rozhodnutí v oblasti šoubiznisu za posledné desaťročie.

## Herecké obsadenie a dabing

## Referencie

## Pozri aj
* Harry Potter 20 rokov filmových kúziel: Návrat do Rokfortu

## Iné projekty

## Zdroj

Kategória:Britské filmové série
Kategória:Filmové série USA
Kategória:Harry Potter